Mjellem & Karlsen Verft

Mjellem & Karlsen Verft var eit skipsverft i Bergen, skipa i 1891 av maskinistane Frantz Olav Mjellem og Ole H. Karlsen i strøket Møhlenpris ved Puddefjorden. I 1894 overtok dei Møhlenpris Mekaniske Verksted ved Damsgårdssundet. Karlsen forlet bedrifta i 1909, som så vart omdanna til aksjeselskap med Christian Michelsen og Christopher Kahrs som aksjonærar. Då Mjellem døydde tok sonen Eilert Mjellem over leiinga i 1961, etterfølgd av sonen Frantz Mjellem til 1984. 

Verftet spesialiserte seg på bygging av mindre dampskip av jern, og hadde også serviceverkstad. I 1958 sjøsette det havforskingsfartøyet «Johan Hjort» og i 1962 overtok dei Marineholmen. Ein tørrdokk vart teke i bruk i 1966 og ein flytedokk for vedlikehald av ubåtar i 1971. Det meste av verksemda føregjekk utandørs til skipsbyggarhallen vart reist i 1973. I tillegg vart det bygd ein maskinverkstad i 1983. Sidan 1985/1986 hadde Helge Stokke (Svein Hatvik A/S) og Gerda og Eilert Mjellem nær 50 % av aksjane kva, og Marineholmen A/S vart utskilt. 

I 1991 kjøpte Mjellem & Karlsen BMV Laksevåg frå Ulsteingruppen. Verftet leverte spesialskip til fleire land. Føretaket gjekk til skifteretten i 2002, fem veker etter at det var kjøpt opp av investoren Carl Fredrik Seim. Restane vart kjøpt av eit nyoppretta Bergen Mekaniske Verksted AS, som seinare endra namn til Bergen Group BMV. På det gamle verftsområdet ved Thormøhlensgate har VilVite-senteret teke over maskinverkstadshallen. Resten av verftsområdet er planlagd nytt til ein nærings- og forskingspark.

 Skip bygde ved Mjellem & Karlsen Verft 

 Nr.  Overlevert  Namn  Type  Tonnasje  Reiarlag  Heimehamn  IMO-nummer Anna   1897  DS «Hemnæs»    32 brt  Gustav Pleym   Hemnæs  Forlist 1914 44  1912  DS «Tyssedal»  Godsrutebåt  225 brt  Hardanger Søndhordlandske Dampskibsselskab  Bergen  Forlist 1977 49  1913  DS «Nordmanden»    153 brt  Johan E. Hareide  Bergen   51  1914  DS «Nordalsfjord»  Lokalrutebåt  295 brt  Søndmøre Dampskibsselskab  Ålesund  Opphoggen 1955 53  1914  DS «Haus»  Lokalrutebåt  135 brt  Indre Nordhordlands Dampskibsselskab  Bergen  Ombygd til fraktefartøy 1959. Senka 1984 61  1929  DS «Aalvik»  Lokalrutebåt  245 brt  Hardanger Sunnhordlandske Dampskipsselskap  Bergen   Ombygd til fraktefartøy 1962. Sokk i opplag 1983. 62  1930  MS «Tysnes»  Lokalrutebåt  75 brt  Hardanger Sunnhordlandske Dampskipsselskap  Bergen   Under restaurering som veteranbåt 63  1931  MS «Granvin»  Lokalrutebåt  115 brt  Hardanger Sunnhordlandske Dampskipsselskap  Bergen 5135159  Aktiv som veteranbåt. Freda 66  1937  MS «Hordaland»  Lokalrutebåt  292 brt  Hardanger Sunnhordlandske Dampskipsselskap  Bergen 5154923 Forlist 1978 69  1949  MS «Bremnes»  Lokalrutebåt  238 brt  Hardanger Sunnhordlandske Dampskipsselskap  Bergen 5051391 Seld til utlandet 1978 70  1950  MS «Kvinnherad»  Lokalrutebåt  498 brt  Hardanger Sunnhordlandske Dampskipsselskap  Bergen 5367219 Aktiv som flytande hotell i Stockholm 77  1955  MF «Kleppestø»  Bilferje  292 brt  Rutelaget Askøy-Bergen A/S  Bergen 6716819 Aktiv som charterbåt 114  1973  MF «Ulvik»  Bilferje  488 brt  Hardanger Sunnhordlandske Dampskipsselskap  Bergen 7303267 Aktiv  116  1973  MF «Jondal»  Bilferje  740 brt  Hardanger Sunnhordlandske Dampskipsselskap  Bergen 7368839 Aktiv  117  1975  MF «Stryn»  Bilferje  497 brt  Fylkesbaatane i Sogn og Fjordane  Bergen 7405936 Aktiv  125  1979  MF «Askøy»  Bilferje  1 241 brt  Rutelaget Askøy-Bergen A/S  Bergen 7805124 Aktiv  128  1979  MF «Michael Sars»  Fiskefartøy  690 brt  Havforskingsinstituttet  Mariehamn 7805136 Aktiv som Skuleskip 135  1985  MF «Herdla»  Bilferje  1 974 brt  Rutelaget Askøy-Bergen A/S  Bergen 8412261 Aktiv 

 Kjelder 


Kategori:Skipsverft i Bergen
Kategori:Tidlegare føretak i Bergen
Kategori:Skipingar i 1891
Kategori:Nedleggingar i 2002